## Panel

Panel &kde;, často označovaný ako &kicker; je pruh, ktorý je obvykle po prvom spustení &kde; na spodnom okraji obrazovky. Poskytuje rýchly prístup k aplikáciám a zjednodušuje organizovanie plochy. Pomocou panelu &kde; napríklad môžete:

- spúšťať aplikácie pomocou menu K alebo tlačidiel aplikácií

- prepínať medzi plochami appletom pager

- prepínať medzi oknami, minimalizovať a maximalizovať ich

- prechádzať priečinky pomocou navigátora disku

- pracovať s appletmi panelu, ktoré rozširujú jeho možnosti, napríklad o zvukový mixér, hodiny alebo monitor systému

### Usporiadanie

Záložka Usporiadanie umožňuje určiť veľkosť a pozíciou panelu.

V časti Pozícia je skupina 12 malých tlačidiel okolo obdĺžnika. Každé tlačidlo odpovedá umiestneniu panelu. Kliknutím na tlačidlo sa zmení náhľad na monitore vpravo.

Všeobecne je miesto na paneli používané efektívnejšie v prípade, že je zobrazený horizontálne, čiže na hornej alebo dolnej časti obrazovky.

V časti Dĺžka môžete použiť rozbaľovací zozname a posuvník pre upravenie minimálnej dĺžky panelu. Ak zapnete Roztiahnuť na požadovanú veľkosť, panel sa zväčší v prípade, že bude treba viac miesta. Ak miesto už nebude potrebné, panel sa zmenší až na minimálnu veľkosť. Ak túto voľbu nezapnete, dĺžka panelu bude presne taká, ako ju tu nastavíte.

Veľkosť panelu môže byť Drobný, Malý, Stredný, Veľký alebo Vlastná. Ak použijete poslednú z volieb, môžete zmeniť veľkosť &kicker; ťahaním okraja myšou. V závislosti na appletoch, ktoré používate, si vyberte vhodnú veľkosť.

### Skrývanie

V závislosti na rozlíšení vašej obrazovky zistíte, že panel zaberá príliš veľa miesta na obrazovke. Aby ste ho ušetrili, panel umožňuje ručné alebo automatické skrývanie a možnosť, aby ho okná mohli zakrývať. Tieto možnosti nájdete v časti Skrývací mód.

Časť Režim skrývania má tri možnosti:

Skrývať iba ak je stlačené tlačidlo skrývania

- Ak je táto voľba zapnutá, panel bude viditeľný tam, kde se to definovali. Skryje sa iba v prípade, že kliknete na tlačidlovpravo (pre horizontálny panel) alebo dole (pre vertikálny panel). Toto tlačidlo má na sebe šipku smerujúcu k okraju obrazovky.

  Po jeho stlačení panel zmizne. Ak tlačidlo použijete znovu, panel sa obnoví na pôvodnom mieste.

Skryť automaticky

- Ak je použitá táto voľba, panel sa automaticky skryje po zadanej dobe. Aby sa panel znovu ukázal, jednoducho presuňte kurzor myši k okraju obrazovky tam, kde bol panel pôvodne. Hneď sa zase objaví.

  Ak zapnete možnosť Zobraziť panel pri prepínaní plôch, panel sa automaticky objaví aj pri prepínaní plôch. (A zase zmizne po uplynutí zadanej doby.)

Povoliť prekrytie panela inými oknami

- Ako text naznačuje, panel je pri tejto voľbe vždy na ploche. Ale je teraz možné, aby ho okná aplikácií prekryli.

  Aby ste panel obnovili, presuňte kurzor myši na miesto určené v zozname Zdvihnúť ak sa ukazovátko dotkne obrazoviek:. Túto hodnotu môžete zmeniť výberom z rozbaľovacieho zoznamu.

  Keď sa panel presunul späť nad okná aplikácií, zostane tam, kým sa okno aplikácie nestane zase aktívnym.

Nasledujúca časť je označená Skrývacie tlačidlá. Obsahuje dve voľby: Zobraziť ľavé skrývacie tlačidlo a Zobraziť pravé skrývacie tlačidlo. Tým môžete zapnúť ľavé a pravé tlačidlo pre ručné skrývanie panelu.

Ak nemáte zapnutú voľbu Animovať skrytie panelu, pri skrytí panel jednoducho zmizne. Ak je ale zapnutá, panel vyzerá, že sa zasúva za okraj obrazovky.

To, ako rýchlo sa panel objaví, môžete určiť posuvníkom od Rýchle po Pomalé

### Menu

Záložka Menu nastavuje chovanie menu panelu. To ovplyvňuje menu K, ktoré sa často používa pre spúšťanie aplikácií, menu prehliadača, ktoré poskytuje prístup k priečinkom, a ostatné menu, napríklad súčasné dokumenty.

Časť Menu K umožňuje niektoré voľby pre nastavenie funkcií Menu K. Obsahuje čtyri časti:

- Formát položiek menu má tri možnosti: Určuje, ako sa bude zobrazovať meno aplikácie (napr. &konqueror; &kword; atď.) a popis (čiže Prehliadač webu, Textový procesor, atď).

- Voľby Voliteľné podmenu umožňujú vybrať, ktoré špeciálne položky bude TDE menu obsahovať.

  Menu Záložky umožňuje rýchly výber z rovnakých záložiek, ktoré používa &konqueror;.

  Menu Nastavenia umožňuje spustiť ľubovoľný modul ovládacieho centra &kcontrol; priamo z menu K.

  Menu Tlačový systém obsahuje niekoľko položiek pre správu tlačiarní nainštalovaných na vašom počítači.

  Navigátor disku poskytuje rýchly prístup k miestam na vašom disku.

  Menu Nedávne dokumenty obsahuje naposledy upravené dokumenty a automaticky spustí aplikáciu, ktorou tieto dokumenty môžete zobraziť a upraviť.

  Menu Terminálové sedenia poskytuje položky menu pre spustenie niekoľkých typov terminálových programov (príkazových riadkov).

- Zobraziť bočný obrázok pridá na stranu menu K malý obrázok.

- Tlačidlo Upraviť menu K spustí editor menu &kde;.

Rámec Menu prehliadača nastavuje, či bude menu prehliadača v paneli zobrazovať skryté súbory (na systéme Unix sú skryté tie súbory, ktoré začínajú na bodku) a koľko maximálne má jedno menu obsahovať súborov. Druhá možnosť sa hodí, ak máte malé rozlíšenie obrazovky a prehliadač by vám rýchlo zaplnil celú obrazovku pre priečinky, ktoré obsahujú veľa súborov.

Rýchly štart v TDE menu poskytuje rýchly prístup k programom, ktoré ste najčastejšie alebo naposledy používali. V rámci "Rýchle spustenie" obsahuje môžete určiť, či budú v zozname najčastejšie alebo naposledy použité aplikácie. Voľbou Maximálny počet položiek "Rýchle spustenie" sa nastaví, koľko programov si bude táto časť menu pamätať.

### Autor kapitoly

Túto kapitolu napísal Jost Schenck jost@schenck.de a Lauri Watts lauri@kde.org

Aktualizácia pre KDE 3.1 Mike McBride mpmcbride7@yahoo.com

Preklad dokumentácie Stanislav Višňovský visnovsky@nenya.ms.mff.cuni.cz