# Sprievodca pre pridanie tlačiarne pre &CUPS;

Kliknutím na najľavejšiu ikonu v paneli nástrojov v hornej časti okna spustí Sprievodcu pre pridanie tlačiarne.

Tento sprievodca vám uľahčí inštaláciu novej tlačiarne. Momentálne funguje pre &CUPS; a prostredie RLPR. Počet krokov závisí na aktívnom tlačovom subsystéme.

## Úvod

Úvodná obrazovka vás informuje, že sa môžete kedykoľvek vrátiť a zmeniť nastavenie.

Ůvodná obrazovka sprievodcu &tdeprint; Ůvodná obrazovka sprievodcu tlačiarne

## Výber backendu

Vyberte protokol, ktorý má &CUPS; používať pre vašu novú tlačiareň. Môžete si vybrať:

- Lokálna tlačiareň (sériová, paralelná, USB)

- Vzdialený front LPD

- Zdieľaná tlačiareň SMB (&Windows;)

- Sieťová tlačiareň (TCP, &HP;, JetDirect, AppSocket)

- Sieťová tlačiareň s &IPP; (&IPP;/HTTP)

- Tlačový server

- Tlačiareň pre sériový fax/modem

- Trieda tlačiarní

Ak sú niektoré voľby šedé, nie sú k dispozícii. Napríklad nemusíte mať nainštalovaný softvér pre fax alebo modem.

Výber vášho tlačového systému Výber vášho tlačového systému

## Priame nastavenie siete

Obsah nasledujúcej obrazovky závisí na vašom výbere v predchádzajúcej. Ak viete detaily, zadajte ich, aby ste priamo nastavili sieť.

V ostatných prípadoch môže sprievodca prehľadať sieť a pomôcť určiť, ktoré nastavenia sa hodia.

&tdeprint; prehľadávanie siete V sprievodcovi &tdeprint; môžete priamo zadať detaily o sieti alebo ho môžete nechať, aby prehľadal automaticky sieť.

## Získanie informácií prehľadaním siete

Ak ste vybrali niektoré zo sieťových spojení (vzdialené LPD, SMB, vzdialený &CUPS;, sieťovú tlačiareň s &IPP;), môžete nechať prehľadať sieť. Dávajte si ale pozor, v niektorých prostrediach sa to považuje za útok.

V prípade SMB použije &tdeprint; nástroje balíka Samba `nmblookup` a `smbclient` (preto ich musíte mať nainštalované, aby to fungovalo). Získané informácie budú utriedené do stromu.

V prípade &IPP; (port 631) a siete TCP/AppSocket (Port 9100) sa pokúsi &tdeprint; otvoriť daný port a v prípade úspechu poslať na tlačiareň požiadavku `ipp-get-printer-attribute`. Pre novšie tlačiarne &HP; to obvykle funguje, pretože podporujú AppSocket aj &IPP;.

Niektoré tlačiarne a výrobci používajú iné čísla portov pre priamu tlač pomocou TCP/IP. Možno budete musieť hľadať, aké máte použiť. Tlačidlo Nastavenie v dialógu umožňuje nastaviť hľadanie vrátane adries IP, portov a intervalu čakania na odpoveď.

Znovu: dávajte si pozor, aby vás nepovažovali za útočníka na vašu sieť pri použití hľadania.

Dialóg pre nastavenie siete v &tdeprint; sprievodcovi V sprievodcovi &tdeprint; môžete zadať parametre, aby bola prehľadaná iba časť vašej siete.

## Výber modelu tlačiarne

Asi najtažšia časť je Výber modelu tlačiarne. Pred niekoľkými rokmi bola situácia veľmi ťažká, pretože skoro nebolo možné nájsť ovládače. Teraz je ťažká preto, lebo ich je príliš veľa, niektoré veľmi nekvalitné a nefungujúce.

Ak máte aktuálnu databázu dostupných ovládačov, vyberte výrobcu vľavo a potom model vpravo. Toto okno ukazuje všetky nájdené súbory &PPD;, ktoré &CUPS; má v štandardnom sklade. Tento sklad je normálne v `/usr/share/cups/model/`. Ak chcete, aby bol váš ovládač nájdený automaticky, uložte ho tam.

## Výber ovládača

Na nasledujúcej obrazovke uvidíte popis pred chvíľou vybraného ovládača. Tento popis je získaný z použitého súboru &PPD;.

Pre skutočnú tlačiareň &PostScript; nikdy neskúšajte inštalovať súbory &PPD; z Foomatic alebo Gimp-Print, ak keď vám taký ponúkne. Nebudete spokojný. Namiesto toho nájdite originálny súbor &PPD; od výrobcu, najlepšie určený pre &Windows; NT a ten použite.

Niektoré distribúcie &Linux; dodávajú pre &CUPS; všetky možné kombinácia filtrov ghostscript a súborov foomatic &PPD;, ktoré nájdu na internete. Veľa z nich je dosť nepoužiteľných, boli vygenerované pred rokom, keď vývojári na www.linuxprinting.org robili prvé experimenty so súbormi &PPD; pre &CUPS; od iných výrobcov. Aj keď boli označené ako Alfa, začali žiť vlastným životom a teraz ich nájdete na rôznych miestach internetu.

Ak neviete, ktorý máte použiť, navštívte:

- http://www.linuxprinting.org

- http://www.cups.org

A spýtajte, či vám niekto nevie poradiť. V budúcnosti by sa na http://tdeprint.sourceforge.net mal objaviť dokument popisujúci rozdiely medzi ovládačmi a modelmi &PPD;.

Pomocou tlačidla Iné... môžete použiť súbor &PPD; umiestnený niekde vo vašom systéme súborov.

## Test tlačiarne a nájdenie správneho nastavenia

Teraz môžete urobiť svoj prvý test. Najdôležitejšia je štandardná veľkosť papiera. Vo väčšine prípadov je nastavená na Letter. Ak doma používate A4 (ako je na Slovensku obvyklé - pozn. prekladateľa) a nechcete, aby sa vaša prvá stránka zasekla, musíte tomu teraz zabrániť a nastaviť správnu veľkosť.

Ste pripravený spustiť testovaciu tlač. Použite tlačidlo Test.

## Výber oddeľovacej stránky

Predposledná obrazovka umožňuje vybrať, či a aké oddeľovacie stránky chcete použiť pre označenie začiatku a konca každej tlačovej úlohy. Môžete si ich vybrať aj pre jednotlivé úlohy v tlačovom dialógu.

Ak potrebujete použiť vlastné oddeľovacie stránky, skopírujte ich do `/usr/share/cups/banners/`, aby boli k dispozícii pri výbere. Musia to byť súbory &PostScript;.

## Nakoniec: pomenovanie novej tlačiarne

Posledná obrazovka umožňuje zadať meno pre vašu novú tlačiareň.

Meno musí začínať písmenom a môže obsahovať číslice a podtržítka, maximálne ale 128 znakov. Dávajte si na to pozor, aby ste sa nestretli s divným chovaním démona &CUPS;. Mená tlačiarní v &CUPS; nerozlišujú veľkosť písmen. Požaduje to &IPP;. Preto mená `DANKA_infotec`, `Danka_Infotec` a `danka_infotec` sú tá istá tlačiareň.

## Záverečné potvrdenie