## Dekorácia okna

### Všeobecné

Tento modul umožňuje vybrať štýl okrajov okien.

Každý štýl vyzerá inak, ale máte aj z neho iný pocit. Niektoré majú okraje okien, ktorými sa dá zmeniť veľkosť, ale presun je oveľa ťažší. Niektoré nemajú okraje okien všade. Jeden (BII) má dokonca rôzne veľký a dynamický titulok.

Doporučujeme, aby ste sa s rôznymi štýlmi pohrali, kým nenájdete ten, ktorý vám vyhovuje najviac.

Okrem výberu dekorácie okien si môžete nastaviť ďalšie veci: či sa majú zobrazovať rady, či sa má tlačidlo okna zdvihnúť pod kurzorom myši a či sa má v dekorácii použiť vaše vlastné poradie tlačidiel.

Rady sa často hodia, ak máte vlastné poradie tlačidiel, ktoré sa potom zmení na také, na ktoré nie ste zvyknutý.

### Tlačidlá

Táto stránka obsahuje priamo návod - jednoducho ťahajte tlačidlá tam, kde ich chcete.

Nie všetky dekorácie sú schopné podporovať vami zvolené poradie tlačidiel. Niektoré sa nedajú zmeniť.

### Nastavenie

Ak téma, ktorú ste si vybrali na prvej záložke, poskytuje nejaké nastavenie, bude zobrazené tu.

Ak použijete tému IceWM, môžete tu nastaviť, ktorú z veľa tém pre IceWM použiť. Téma IceWM obsahuje návod, kam prekopírovať súbory. Keď je to hotové, môžete jednoducho vybrať tému, ktorú chcete použiť.

### Autor kapitoly

Túto kapitolu napísal Rik Hemsley rik@kde.org

Aktualizovala Lauri Watts lauri@kde.org

Preklad dokumentácie Stanislav Višňovský visnovsky@nenya.ms.mff.cuni.cz